বাংলাদেশ আওয়ামী লীগের সভাপতি মন্ডলীর সদস্য স্বাস্থ্য ও পরিবার কল্যাণমন্ত্রী মো. নাসিম এমপি বলেছেন, ২০১৪ সালে খালেদা জিয়ার দল মানুষ-পুলিশ হত্যা করে নির্বাচন বন্ধ করতে চেয়েছিল, কিন্তু পারেনি। ৫ জানুয়ারীর নির্বাচন না হলে দেশে মার্শাল ‘ল’ থাকতো। নির্বাচনী ট্রেন মিস করে আম-ছালা সবই গেছে। এবারও পারবে না। নির্বাচন ঠেকানোর সাধ্য কারো নেই। মেসি গোল দিতে পারেনি। নেইমার পড়ে যায়। শেখ হাসিনা পড়ে যাননা গোলও মিস করেন না। ডিসেম্বরে ফাইনাল খেলা হবে। খালেদা জিয়া দুর্নীতি করেছেন। আদালত তাকে জেল দিয়েছে। মাঠ ছেড়ে পালাবেন না। মাঠে আসেন, খেলে যান। অন্যভাবে ক্ষমতায় যাবার চেষ্টা করবেন না।